RESOLUCIÓN do 11 de xaneiro de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da corrección de erros do calendario laboral para 2005 do convenio colectivo do sector de almacenistas de madeira.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 09/02/2005

Vista a acta da comisión negociadora do convenio colectivo do sector de almacenistas de madeira da provincia de Pontevedra, que tivo entrada no rexistro único do edificio administrativo da Xunta de Galicia en Vigo o día 23-12-2004, subscrita polos seus membros o 21-12-2004, solicitando a corrección de erros do calendario laboral para o ano 2005 do devandito convenio publicado no DOG nº 250, do 27 de decembro de 2004, e no senso que se fai figurar no texto da devandita acta.
Que ao abeiro do disposto no artigo 105.2º da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), as administracións poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos, existentes nos seus actos, esta delegación provincial
ACORDA:
Primeiro.-Rectificar o erro material sufrido no calendario laboral para o ano 2005 do convenio colectivo do sector de almacenistas de madeira, da provincia de Pontevedra, publicado no DOG nº 250,
do 27 de decembro de 2004 e no senso que figura no texto da acta.
Segundo.-Ordenar a súa inscrición no libro de rexistro de convenios colectivos de traballo desta delegación provincial e notificación ás representacións económica e social da comisión negociadora.
Terceiro.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Cuarto.-Dispoñer a súa publicación no Diario Oficial de Galicia.
Vigo, 11 de xaneiro de 2005.
Joaquín Macías Sánchez
Delegado provincial de Pontevedra
Convenio colectivo do sector de almacenistas de madeira da provincia de Pontevedra
Asistentes:
Representación social:
CC.OO.: Francisco Javier Boullosa González.
UGT: Ramón Carrera Molares.
CIG: Alberto Fernández Campo.
Representación empresarial:
Ana Mª Pedreira Pereira.
Javier Pego Martínez (asesor).
Francisco Javier Redondo Penide.
Carlos Fouce Fernández.
Secretaria de actas: Patricia Vázquez Prada.
En Vigo, nos locais da Confederación Provincial de Empresarios de Pontevedra, sendo as dezasete trinta horas do día vinte e un de decembro de dous mil catro, reúnese a comisión negociadora do convenio colectivo do sector de almacenistas de madeira da provincia de Pontevedra, para efectos de corrixir a acta dos días festivos para o 2005. Asisten as persoas citadas anteriormente.
Artigo 21º.-Xornadas non laborables.
A xornada ordinaria anual de vixencia para este convenio, para o período 1 de xaneiro de 2005 ata o 31 de decembro de 2005 será de 1.764 horas.
Para a vixencia deste convenio terán a consideración de festivos e aboables para todos os efectos os seguintes días: 7 de xaneiro, 9 de febreiro, 16 de maio, 26 de xullo, 31 de outubro e catro horas pola tarde do 5 de xaneiro. Os días de descanso retribuídos establecidos anteriormente poderán ser modificados por acordo entre a empresa e os traballadores, para axustalo ás necesidades das partes.
No caso de que algún concello da provincia sinale como festivo local algún día inhábil no sector, establécese como festivo na súa substitución o día laborable inmediatamente seguinte ou anterior.
Acórdase a súa remisión á autoridade laboral co obxecto do seu rexistro e posterior publicación no Diario Oficial de Galicia e BOP. Autorízase a Patricia Vázquez Prada para levar a cabo as xestións
necesarias e Javier Pego Martínez en representación dos empresarios. Non habendo máis asuntos que tratar, levántase a sesión sendo as dezaoito trinta horas do día vinte e un de decembro de dous mil catro.